Monopost

Monopost je typ pretekárskeho automobilu určený výlučne pre jazdu na uzavretých okruhoch. Slovo vzniklo z italského „Mono Posto“ „jednomiestny“. Je charakteristický tým, že má jedno miesto pre jazdca a otvorený kokpit, pričom kolesá vozidla sú nekryté karosériou. Monoposty patria medzi najrýchlejšie a technologicky najvyspelejšie vozidlá v motoristickom športe.

 História 
Prvé monoposty sa objavili už v 30. rokoch 20. storočia, keď automobilky ako Auto Union a Mercedes-Benz začali vyrábať špeciálne pretekárske autá s jedným sedadlom. Významný pokrok nastal po druhej svetovej vojne, keď vznikla Formula 1 (roku 1950). Odvtedy prešli monoposty obrovským technologickým vývojomod jednoduchých rúrkových rámov až po dnešné uhlíkové monokoky s pokročilou elektronikou a aerodynamikou. 

V 60. a 70. rokoch priniesli tímy Lotus, McLaren a Ferrari sériu technických inováciíod monokokovej konštrukcie cez prísavný efekt, až po aerodynamické krídla.
náhľad|Lotus 49 Jima Clarka.

 Charakteristika 
Monopost má zvyčajne centrálnu polohu sedadla, aby sa dosiahla rovnováha a stabilita pri vysokých rýchlostiach. Konštrukcia kladie dôraz na aerodynamiku, nízku hmotnosť a rozloženie hmotnosti. Na jeho výrobu sa používajú kompozitné materiály, ako uhlíkové vlákna a kevlar.

Motor býva umiestnený za jazdcom (tzv. stredový motor) a poháňa zadné kolesá. Riadenie je extrémne presné a podvozok tuhý, čo umožňuje vysoké rýchlosti v zákrutách. 

Karoséria a rám sú vyrobené z kompozitných materiálov, najčastejšie z uhlíkových vlákien. Aerodynamické prvky ako predné a zadné krídla, difúzory či bočné kanály zabezpečujú prítlak, ktorý „priťahuje“ vozidlo k vozovke pri vysokých rýchlostiach.
náhľad|Lotus 79.

 Použitie v motoršporte 
Monoposty sa používajú v mnohých motoristických sériách, pričom najznámejšou je Formula 1. Ďalšími kategóriami sú napríklad Formula 2, Formula 3, Formula E, IndyCar a rôzne národné či juniorské šampionáty. Každá séria má vlastné technické predpisy, ktoré určujú výkon motora, rozmery, váhu či aerodynamické prvky.náhľad|McLaren MP4/4.
 Bezpečnosť 

 Monokok z uhlíkových vlákien (odolá nárazu pri rýchlostiach nad 70 G)
 Systém HALOochranný rám nad hlavou jazdca, ktorý zachránil už nie jedného pilota
 Crash zónyabsorbujú energiu pri kolízii

 Hasiace systémy a palivové nádrže s kevlarovým obalomnáhľad|Michael Schumacher vo Ferrari F2004.

 Vplyv na technológie cestných áut 
Technológie vyvinuté pre monoposty sa často neskôr prenášajú do sériových automobilov. Príkladmi sú karbónové brzdy, hybridné systémy rekuperácie energie, aktívna aerodynamika a kompozitné materiály.náhľad|Brawn BGP 001.
 Zaujímavosti 

 Monopost F1 dosahuje rýchlosť nad 370 km/h.
 Pri zrýchlení z 0 na 100 km/h dosiahne čas okolo 2,5 sekundy.
 Pri prejazde zákrut pôsobí na jazdca preťaženie až 6 g.
 Cena moderného monopostu F1 presahuje 15 miliónov eur.
 Samotný volant môže stáť viac než 60 000 eur.
náhľad|Max Verstappen v RB19.

 Najznámejšie a najrevolučnejšie monoposty 

 Mercedes-Benz W196 (1954 – 1955) 
Prvý monopost s priamym vstrekovaním paliva a aerodynamickým prekrytím kolies. Jazdil na ňom Juan Manuel Fangio, ktorý získal dva tituly majstra sveta.

 Cooper T51 (19591960) 
Monopost Cooper T51, ktorý definitívne presadil koncepciu zadného uloženia motora v najvyššej motoristickej kategórii.

 Lotus 49 (1967) 
Zaviedol koncept motora ako nosného prvku konštrukcie, čím výrazne znížil hmotnosť vozidla.

 Lotus 79 (1978) 
Prvý úspešný monopost s efektom podtlaku (ground effect). Dominoval sezóne 1978 s Mariom Andrettim.

 McLaren MP4/4 (1988) 
Považovaný za najdominantnejší monopost všetkých čiasvyhral 15 z 16 pretekov v sezóne 1988.

 Ferrari F2004 (2004) 
Symbol éry Michaela Schumachera, známy extrémnou aerodynamickou efektivitou a spoľahlivosťou

 Brawn GP BGP 001 (2009) 
Priniesol revolučný dvojitý difúzor, vďaka ktorému Jenson Button získal titul majstra sveta.

 Red Bull RB19 (2023) 
Dielo dizajnéra Adriana Neweyhojedno z najdominantnejších áut modernej éry, s rekordným počtom víťazstiev Maxa Verstappena.

 Referencie 

Kategória:Automobily
Kategória:Automobilový šport
Kategória:Pretekárske automobily